ΘΕΜΑ 4
Σε ένα χωριό της Κρήτης, όπου καλλιεργούνται υπαίθρια κηπευτικά, παρατηρούνται οι ακόλουθες καιρικές συνθήκες: i) Kατά τη διάρκεια της άνοιξης έχουμε αρκετές ημέρες με έντονη συννεφιά, κάποιες ημέρες που σημειώνονται βροχοπτώσεις, ενώ γενικά επικρατεί άπνοια. ii) Κατά τη διάρκεια του καλοκαιριού επικρατεί γενικά ηλιοφάνεια, βρέχει ελάχιστα, ενώ κάπου, κάπου φυσούν καλοκαιρινά μελτέμια.
α. Σε ποια από τις παραπάνω περιόδους του χρόνου, είναι πιο πιθανό τα κηπευτικά της περιοχής να αρχίσουν να μαραίνονται, λόγω των καιρικών συνθηκών (μονάδες 6);
β. Λαμβάνοντας υπόψη τα χαρακτηριστικά του καιρού κατά την περίοδο του χρόνου που αναφέρατε στο ερώτημα α, να εξηγήσετε γιατί τα φυτά μπορεί να αρχίσουν να μαραίνονται (μονάδες 10).
γ. Εάν οι παραγωγοί δεν μεριμνήσουν εγκαίρως για την άρδευση των κηπευτικών τους, με ποιον τρόπο η έλλειψη νερού θα επηρεάσει την παραγωγή (μονάδες 9);
Μονάδες 25
